
Description automatically generated]অংশগ্রহণকারীর তথ্যপত্র এবং অবহিত সম্মতির নথিমেডলি [MEDLEY]: প্রাথমিক পরিচর্যায় ফুসফুসের ক্যান্সারের প্রারম্ভিক শনাক্তকরণের পদ্ধতি

অনুরোধক্রমে এই শিটের একটি বড় হরফে মুদ্রিত সংস্করণ পাওয়া যায়।
গবেষণার সারসংক্ষেপ
আমাকে কেন আমন্ত্রণ জানানো হচ্ছে?
আমরা আপনাকে অংশ নেওয়ার জন্য আমন্ত্রণ জানাচ্ছি কারণ আপনার জিপি আপনাকে বুকের এক্স-রে করার জন্য পাঠিয়েছিল [রেফার করেছিল]। আপনার জিপি আপনাকে যে কারণে রেফার করেছিলেন তা হলো আপনার মধ্যে এমন লক্ষণ রয়েছে যা ফুসফুসের ক্যান্সারের কারণে হতে পারে। 
এই গবেষণার উদ্দেশ্য কী?
সম্ভাব্য ফুসফুসের ক্যান্সারের লক্ষণগুলি অনুসন্ধানের জন্য বুকের এক্স-রে-এর পরিবর্তে কম মাত্রার [লো-ডোজ] সিটি স্ক্যান ব্যবহার করা উচিত কিনা তা আমরা বোঝার চেষ্টা করছি।
এই অংশগ্রহণের সাথে কী জড়িত থাকবে?
· আপনাকে হাসপাতালে একটি কম মাত্রার সিটি স্ক্যান এবং একটি বুকের এক্স-রে করা হবে।
· এই স্ক্যানগুলিতে যা কিছু খুঁজে পাওয়া যাক না কেন তার জন্য আপনি তখনও এনএইচএস-এর স্বাভাবিক মানসম্মত যত্ন পাবেন।
· আপনার জিপির করা আপনার আসল বুকের এক্স-রে-এর অনুরোধটি বাতিল করা হবে।
· আপনাকে 2টি প্রশ্নপত্র সম্পূর্ণ করতে বলা হবে।
· আপনি কেমন আছেন তা দেখার জন্য আমরা 2 বার আপনার চিকিৎসার নথি [মেডিকেল রেকর্ড] পরীক্ষা করব।
· গবেষণায় অংশগ্রহণ করলে আপনার যত্ন এবং রোগ নির্ণয়ের গতি ধীর হবে না।
· আপনি 12 মাস পর্যন্ত গবেষণায় থাকবেন। 
কারা অংশ নিচ্ছে?
পুরো যুক্তরাজ্য জুড়ে কমপক্ষে 5 টি হাসপাতাল থেকে অংশ নিতে – আমরা 900 জন মানুষের অংশগ্রহণের লক্ষ্য রাখছি – যাদের সবাইকে বুকের এক্স-রে-এর জন্য পাঠানো হয়েছিল।
এর ঝুঁকি ও সুবিধাসমূহ কী কী?
আপনাকে কম মাত্রার সিটি স্ক্যান করানোর প্রস্তাব দেওয়া হবে, যা বুকের এক্স-রেতে অপ্রদর্শিত সমস্যাগুলিও শনাক্ত করতে পারে। এই স্ক্যান করার মাধ্যমে, আপনি গুরুত্বপূর্ণ গবেষণায় অবদান রাখবেন যা ফুসফুসের ক্যান্সারকে আরও আগেভাগে শনাক্ত করতে সাহায্য করতে পারে, যখন এটি আরও নিরাময়যোগ্য থাকে। আপনি সাধারণ যত্নের তুলনায় সামান্য পরিমাণ বেশি বিকিরণের [রেডিয়েশন] সংস্পর্শে আসবেন এবং আপনার স্ক্যানের যেকোনও ফলাফলের উপর ভিত্তি করে আপনাকে কিছু অতিরিক্ত পরীক্ষা এবং/অথবা চিকিৎসা করতে হতে পারে। 
আমি যদি আমার মন পরিবর্তন করি তাহলে কী হবে?
আপনি যেকোনও সময় এবং কোনও কারণ দর্শানো ছাড়াই এই সমস্ত গবেষণায় বা এর যে কোনও অংশ বিশেষে অংশগ্রহণ করা বন্ধ করতে পারেন। আপনি যদি আপনার সম্পৃক্ত হওয়ার মাত্রা [লেভেল] পরিবর্তন করতে চান, তাহলে আপনার ডাক্তার বা নার্সকে জানান। আপনার গৃহীত যত্নের মানের উপর কোনো প্রভাব ফেলবে না। আপনি যদি স্ক্যান না করার সিদ্ধান্ত নেন, তাহলে আপনাকে আপনার জিপি-র মাধ্যমে বুকের এক্স-রে-এর পুনরায় ব্যবস্থা করতে হবে।

	কম মাত্রার [লো-ডোজ] সিটি

	বুকের ভেতরের একটি সাধারণ দ্বি-মাত্রিক ছবি নেয়
	প্রচুর পৃথক এক্স-রে ছবি তুলে এবং সেগুলি একত্র করে আপনার বুকের একটি ত্রিমাত্রিক ছবি তোলে

	এতে মেশিনের সামনে একটি বিশেষ ঘরে দাঁড়িয়ে থাকতে হয় যখন রেডিওগ্রাফার এক্স-রে ছবিটি নেয় [তোলে]
	এতে একটি টেবিলের উপর সমতল শুয়ে থাকতে হয় যা একটি বৃত্তাকার মেশিনের মধ্য দিয়ে গড়িয়ে [স্লাইড করে] যায়। আপনার মাথা এবং পা মেশিনের বাইরে থাকবে।

	এতে 10-15 মিনিট সময় লাগে
	এতে 10-15 মিনিট সময় লাগে

	বিকিরণ ব্যবহার করেঃ দৈনন্দিন পটভূমির বিকিরণ থেকে কয়েক দিনে কেউ যে পরিমাণ বিকিরণের সংস্পর্শে আসবেন তার সমান পরিমাণ বিকিরণ
	বিকিরণ ব্যবহার করেঃ দৈনন্দিন পটভূমির বিকিরণ থেকে প্রায় ছয় মাসে বা অর্ধ বছরে কেউ যে পরিমাণ বিকিরণের সংস্পর্শে আসবেন তার সমান পরিমাণ বিকিরণ

	
	একটি কম মাত্রার সিটি স্ক্যান সাধারণ সিটি স্ক্যানের তুলনায় মানুষকে কম বিকিরণের সংস্পর্শে আনে। কখনও কখনও সাধারণ সিটি স্ক্যানের জন্য ইনজেকশন ('কনট্রাস্ট') ব্যবহার করা হয়। কম মাত্রার সিটি স্ক্যানের জন্য এই ইনজেকশনগুলির প্রয়োজন হয় না।



[image: A close-up of a logo

Description automatically generated][image: ][image: A diagram with text and circles]
ভূমিকা
মেডলি [MEDLEY] নামক এই গবেষণা কর্মে অংশ নিতে আমরা আপনাকে আমন্ত্রণ জানাচ্ছি। অনুগ্রহ করে এই তথ্যটি সময় নিয়ে মনোযোগ সহকারে পড়ুন এবং চাইলে আপনি অন্যদের সাথে এটি নিয়ে আলোচনা করুন। কোনো কিছু অস্পষ্ট হলে বা আপনি আরও তথ্য চাইলে আমাদেরকে জিজ্ঞাসা করুন। একবার আপনার এই তথ্যটি পড়া হয়ে গেলে, গবেষণা দলের একজন সদস্য আপনার সাথে আবার গবেষণাটি সম্পর্কে কথা বলবেন এবং আপনি যে কোনও প্রশ্ন জিজ্ঞাসা করতে পারেন।
এই তথ্যপত্রের শেষে পড়ার জন্য একটি ঐচ্ছিক পরিশিষ্ট রয়েছে। আপনার সিদ্ধান্ত নেওয়ার পূর্বে এটি দেখা আপনার জন্য আবশ্যক না, তবে আপনি হয়ত এটি পড়া দরকারী বা আকর্ষণীয় বলে মনে করতে পারেন। 
এই গবেষণার উদ্দেশ্য কী?
ফুসফুসের ক্যান্সার যুক্তরাজ্যের তৃতীয় সর্বাধিক সাধারণ ক্যান্সার, তবে ফুসফুসের ক্যান্সারের সাধারণ লক্ষণ, যেমন স্থায়ী কাশি, অন্যান্য অনেক স্বাস্থ্যগত সমস্যার সাধারণ লক্ষণ। তাই কখনও কখনও তাড়াতাড়ি শনাক্ত করা কঠিন হতে পারে। ফুসফুসের ক্যান্সার আগেভাগেই শনাক্ত করতে পারলে তা রোগীদের জন্য আরও ভাল ফলাফল বয়ে আনতে পারে। 
মেডলি সম্ভাব্য ফুসফুসের ক্যান্সারের লক্ষণগুলির প্রথম দিকের তদন্ত হিসেবে বুকের এক্স-রে-এর পরিবর্তে কম মাত্রার [লো-ডোজ] সিটি ব্যবহার করা উচিত কিনা তা বুঝতে স্বাস্থ্য পরিষেবাকে সহায়তা করবে। গবেষণায়, আপনাকে একটি বুকের এক্স-রে এবং কম মাত্রার সিটি স্ক্যান করা হবে, যেখানে স্বাভাবিক এনএইচএস কেয়ারে আপনার কেবল একটি বুকের এক্স-রে করা হবে।
আমাকে কেন আমন্ত্রণ জানানো হয়েছে এবং কারা এতে অংশ নিচ্ছেন?
আপনাকে এই গবেষণায় অংশগ্রহণের জন্য আমন্ত্রণ জানানো হয়েছে কারণ আপনার জিপি-র থেকে আপনাকে বুকের এক্স-রে করানোর জন্য পাঠানো [রেফার করা] হয়েছে। এর কারণ হলো আপনার মধ্যে এমন লক্ষণ রয়েছে যা ফুসফুসের ক্যান্সারের কারণে হতে পারে। এই লক্ষণগুলির মধ্যে অনেকগুলিই খুব সাধারণ। এনএইচএস আপনার মতো লক্ষণসমূহের জন্য বছরে এক মিলিয়নেরও বেশি বুকের এক্স-রে করে থাকে, তবে বুকের এক্স-রে-এর জন্য পাঠানো কাউকে আসলে ফুসফুসের ক্যান্সার হওয়ার সম্ভাবনা মাত্র 2%। যুক্তরাজ্য জুড়ে কমপক্ষে 5 টি হাসপাতাল থেকে অংশ নিতে আমরা 900 জনের জন্য লক্ষ্য রাখছি যাদের সবাইকে বুকের এক্স-রে-এর জন্য পাঠানো হয়েছে।
[bookmark: _Hlk172884817]আপনাকে অংশগ্রহণ করতে জোর করা হবে নাঃ মেডলি-তে আপনার অংশগ্রহণ সম্পূর্ণ স্বেচ্ছামূলক। আপনি যদি অংশগ্রহণ না করার সিদ্ধান্ত নেন, তাহলে আপনার গৃহীত যত্নের উপর কোনো প্রভাব ফেলবে না। আপনি কোনও কারণ দর্শানো ছাড়াই যে কোনও সময় আপনার সম্মতি প্রত্যাহার করে নিতে পারেন।
[bookmark: _Hlk170913651]আমি যদি গবেষণায় অংশ নিই, তা হলে এর সঙ্গে কী কী জড়িত থাকবে?
আপনি যদি অংশ নিতে সম্মত হন তবে আপনি কেবল বুকের এক্স-রে-এর জন্য যাওয়ার পরিবর্তে কম মাত্রার সিটি স্ক্যান এবং বুকের এক্স-রে উভয়ই করবেন।  আপনার কম মাত্রার সিটি স্ক্যান এবং বুকের এক্স-রে একই দিনে অথবা যেখানে এটি একই দিনে করা সম্ভব নয়, সেখানে 5 কার্যদিবসের মধ্যে এটি করতে হবে। কম মাত্রার সিটি স্ক্যানটি প্রথমে করা হবে। গবেষণা দল আপনি স্ক্যানের (কম মাত্রার সিটি স্ক্যান এবং বুকের-এক্স রে) জন্য আসার আগে টেলিফোনে বা আপনার মেডিকেল নোট থেকে আপনার সম্পর্কে কিছু প্রাথমিক তথ্য সংগ্রহ করবে এবং আপনি যদি সম্মত হন তবে তারা আপনাকে একটি প্রশ্নাবলী পূরণ করতে বলবে। প্রতিটি স্ক্যান সম্পূর্ণ হতে প্রায় 10-15 মিনিট সময় লাগে। 
তারপরে একজন রেডিওলজিস্ট আপনার স্ক্যানগুলি পর্যালোচনা করবেন এবং ফলাফলগুলি আপনার হাসপাতালকে জানানো হবে (গবেষণার জন্য আপনাকে আবার হাসপাতালে আসতে হবে না)। তারপরে আপনার হাসপাতালের ডাক্তার সিদ্ধান্ত নেবেন, যদি করা লাগে তবে আপনার স্ক্যানের ফলস্বরূপ আরও কী কী পরীক্ষা করতে হবে এবং/অথবা আপনি কী চিকিত্সা পাবেন। এর মধ্যে কয়েকটি হাসপাতালে করা হতে পারে বা আপনার জিপির মাধ্যমে ব্যবস্থা করা যেতে পারে। আপনার যে কোনও রোগ নির্ণয় এবং আরও যত্ন যা আপনি পান তা গবেষণায় পেতে তার চেয়ে আর বেশি সময় লাগবে না যদি আপনি গবেষণায় অংশ না নেওয়ার সিদ্ধান্ত নেন।
ফলোআপ [পরবর্তী] সময়সূচী:
· আপনি যদি চান তাহলে স্ক্যান করার 4 মাস পর আমরা আপনাকে একটি প্রশ্নাবলী সম্পূর্ণ করতে বলব। এটি সম্পূর্ণ হতে 5-10 মিনিট সময় লাগবে। আপনি গবেষণা দলের কোনও সদস্যের সঙ্গে কাগজে, অনলাইনে বা টেলিফোনে একটি অনুলিপি সম্পূর্ণ করতে পারেন। আমরা যদি আপনার কাছ থেকে একটি সম্পূর্ণ করা প্রশ্নাবলী না পাই তবে আমরা আপনাকে একটি রিমাইন্ডার পাঠাব। 
· গবেষণা দলটি 4 এবং 12 মাস পরে আপনার মেডিকেল রেকর্ড থেকে তথ্য সংগ্রহ করবে।
· আপনাকে একটি ঐচ্ছিক সাক্ষাৎকারের জন্য আমন্ত্রণ জানানো হতে পারে। আপনার সাথে এই বিষয়ে যোগাযোগ করা হবে তাতে আপনি যদি সম্মত হন, তাহলে আমরা যখন যোগাযোগ করব তখন এর অর্থ কী তা ব্যাখ্যা করব। এটি শুধুমাত্র নির্বাচিত রোগীদের জন্য, তাই আপনি সম্মতি দিয়ে থাকলেও এই বিষয়ে আপনার সাথে যোগাযোগ নাও করা হতে পারে। আপনি যদি এতে সম্মত হন তবে আপনার তথ্য লন্ডনের কুইন মেরি বিশ্ববিদ্যালয়ের (আমাদের গবেষণা দলের অংশ) গবেষকদের সাথে শেয়ার করা হবে।আপনি যদি সাক্ষাৎকার দিতে আগ্রহী নাও হন, তারপরও আপনি গবেষণায় অংশ নিতে পারেন।
গবেষণায় আপনার অংশগ্রহণ এক বছরের জন্য হবে। 12 মাস পর, গবেষণায় আপনার অংশগ্রহণ শেষ হয়ে যাবে এবং আপনার যত্ন প্রভাবিত হবে না।
আপনার অংশগ্রহণের সময় আপনার যোগাযোগের বিবরণের কোনও বিবরণ পরিবর্তন হলে অনুগ্রহ করে গবেষণা দলের সাথে ইমেইলের মাধ্যমে যোগাযোগ করে medley@leeds.ac.uk আমাদের জানান। যদি আমরা আপনার সাথে যোগাযোগ হারিয়ে ফেলি, তখন আমরা প্রশ্নাবলী পাঠাতে থাকব এবং মেডিকেল রেকর্ড থেকে তথ্য সংগ্রহ করতে থাকব, যদি না আপনি আমাদের বলেন যে আপনি আর প্রশ্নাবলী পেতে চান না এবং/অথবা তথ্য সংগ্রহ করা হোক তা চান না। আপনার কাছ থেকে সংগৃহীত তথ্য এখনও ভবিষ্যতের গবেষণার জন্য উপলব্ধ থাকবে, যদি না আপনি আমাদের বলেন যে আপনি এটি শেয়ার করা হোক তা চান না। মূল গবেষণা দলের বাইরের কেউই আপনি কে সেটা দেখতে পারবে না।
[bookmark: _Hlk172016961]কম মাত্রার [লো-ডোজ] সিটি স্ক্যান এবং বুকের এক্স-রে কী?
বুকের এক্স-রে এবং কম মাত্রার সিটি স্ক্যান হলো এমন পদ্ধতি যা আপনার শরীরের এবং আপনার ফুসফুসের ছবি তৈরি করতে রেডিয়েশন বা বিকিরণ ব্যবহার করে। এগুলি হাসপাতালে একজন স্বাস্থ্যসেবা পেশাদার দ্বারা পরিচালিত হয়। ছবিগুলি ডাক্তারদের দ্বারা পরীক্ষা করা হয় এবং ক্যান্সার নির্ণয় বা অন্যান্য সম্ভাব্য সমস্যাগুলি নিরূপণ বা নির্ণয় করতে ব্যবহৃত হয়। বর্তমানে, যাদের সম্ভাব্য ফুসফুসের ক্যান্সারের লক্ষণ রয়েছে তাদের জন্য একটি বুকের এক্স-রে হলো স্ট্যান্ডার্ড [সাধারণ/মাণ] পরীক্ষা। কম মাত্রার সিটি স্ক্যান বুকের এক্স-রে-এর চেয়ে বেশি বিস্তারিত বিবরণ দেয়, তাই কিছু রোগ ভালোভাবে ধরা পড়ে। এতে ছবি তোলার জন্য রোগীকে কয়েক মিনিট শুয়ে থাকতে হয়, বুকের এক্স-রে-এর তুলনায় যেখানে রোগীকে মেশিনের সামনে দাঁড় করিয়ে তাৎক্ষণিকভাবে ছবি তোলা হয়। বুকের এক্স-রে একটি 2ডি চিত্র নেয় এবং কম মাত্রার সিটি একটি 3ডি চিত্র তৈরি করে, যা আরও বিস্তারিত বিবরণ প্রদান করে। কম মাত্রার সিটি স্ক্যানের মাধ্যমে, রোগী বুকের এক্স-রে-এর তুলনায় বেশি পরিমাণে বিকিরণের সংস্পর্শে আসেন, তবে উভয় পরীক্ষাতেই বিকিরণের পরিমাণ খুবই কম এবংএকজন রেডিওলজিস্ট   এক্ষেত্রে ঝুঁকির চেয়ে সুবিধা বেশি বলে বিচার করেছেন। আপনি হয়তো একটি কনট্রাস্ট সি. টি-র কথা শুনেছেন, যার জন্য একটি ইনজেকশন বা এম. আর. আই এর প্রয়োজন। কম মাত্রার সি. টি-র জন্য, আপনার কোনও ইনজেকশনের প্রয়োজন হবে না এবং স্ক্যানটি এম. আর. আই-এর চেয়ে অনেক দ্রুত হয়।
আমার কম মাত্রার সিটি স্ক্যান এবং বুকের এক্স-রে স্ক্যান কে দেখবে?
আপনার স্ক্যান থেকে প্রাপ্ত ছবিগুলি আপনার নাম, জন্ম তারিখ, এনএইচএস নম্বর এবং অন্যান্য প্রাসঙ্গিক চিকিৎসার বিবরণ সহ একটি রেডিওলজি ইমেজ ইন্টারপ্রিটেশন সার্ভিস (হার্ট অ্যান্ড লাং হেলথ) এর সাথে শেয়ার করা হবে।  এরা হলেন এনএইচএস বিশেষজ্ঞ যারা আপনার স্ক্যানগুলি পর্যালোচনা করবেন এবং গবেষণা দলের কাছে রিপোর্ট করবেন। তারা প্রাসঙ্গিক পূর্ববর্তী ছবি এবং চিকিৎসার বিবরণের একটি অনুলিপিও পাবেন। এটি তাদেরকে সময়ের সাথে সাথে আপনার অবস্থা সম্পর্কে আরও ভাল ধারণা পেতে সহায়তা করে, যা তাদের অনুসন্ধানে কাজে লাগবে।
অংশগ্রহণের সম্ভাব্য সুবিধাগুলি কী কী?
[bookmark: _Hlk176250921]গবেষণায় অংশ নেওয়ার মাধ্যমে, আপনি আমাদের জানাতে সাহায্য করবেন যে সম্ভাব্য ফুসফুস ক্যান্সারের লক্ষণগুলির প্রথম সারির তদন্ত হিসাবে বুকের এক্স-রে এর পরিবর্তে কম-ডোজের সিটি ব্যবহার করা উচিত কিনা। আপনার অংশগ্রহণ আমাদের এই প্রশ্নের উত্তর দিতে সাহায্য করবে, এবং ভবিষ্যতে আপনার মতো রোগীদের উন্নত যত্ন প্রদানে সাহায্য করবে। এই গবেষণায় অংশগ্রহণ করলে আপনি ব্যক্তিগতভাবে উপকৃত হবেন কিনা তা আমরা জানি না, তবে, আপনি উপকৃত হবেন,  যদি আপনার ফুসফুসের ক্যান্সারের মতো গুরুতর রোগ থাকে:
· কম মাত্রার সিটি স্ক্যান ফুসফুসের ক্যান্সার সনাক্ত করতে পারে যখন এটি ছোট আকারের হয়, যা বুকের এক্স-রেতে দৃশ্যমান নাও হতে পারে, এবং বিলম্ব না করার ফলে এতে আরও ভাল ফলাফল পাওয়া যেতে পারে। 
· কম মাত্রার সিটি স্ক্যান বুকের এক্স-রেতে ধরা না পড়া রোগগুলিও সনাক্ত করতে পারে, যার ফলে আগেই চিকিৎসা দেওয়া যায় এবং এতে আরও ভালো ফলাফল পাওয়া যেতে পারে। 
বেশিরভাগ অংশগ্রহণকারীদের ফুসফুসের ক্যান্সার হয়তো হবে না, তাই ক্যান্সারের ভালো ফলাফল পেতে পারে এমন অংশগ্রহণকারীদের সংখ্যা কম হবে বলে আশা করা হচ্ছে।
সম্ভাব্য অসুবিধা এবং ঝুঁকিগুলি কী কী?
আমরা আপনাকে অংশগ্রহণের জন্য আপনার কিছু সময় ব্যয় করতে বলছি, তবে এটি ন্যূনতম সময় হওয়া উচিত। লক্ষ্য হলো একই হাসপাতালে ভিজিটে উভয় স্ক্যান করানো, এবং আপনার যাতায়াতের জন্য রোগী প্রতি £5 দেওয়া হবে।
আপনার স্বাভাবিক চিকিৎসার তুলনায় এই গবেষণায় অংশগ্রহণের কিছুটা ঝুঁকি রয়েছে, তাই অনুগ্রহ করে গবেষণা দলের সাথে সম্ভাব্য ঝুঁকিগুলি নিয়ে আলোচনা করতে ভুলবেন না। এগুলো হলোঃ
· বিকিরণের বেশি সংস্পর্শ - বিকিরণের সংস্পর্শে আসার ফলে সমস্যা তৈরি হতে পারে,যা খুব কম ক্ষেত্রেই ক্যান্সারের কারণ হয়। তবে, LDCT স্ক্যানের জন্য বিকিরণের পরিমাণ খুবই কম (প্রায় ১০ মাস ধরে পরিবেশে পাওয়া পরিমাণের সমান) এবং বিকিরণের কারণে ক্যান্সারে মারা যাওয়ার সম্ভাবনা খুবই কম (প্রায় ০.০০৯% সম্ভাবনা)।
· অতিরিক্ত পরীক্ষা বা চিকিৎসা - কম মাত্রার সিটি স্ক্যান বুকের এক্স-রে-এর চেয়ে বেশি বিস্তারিত চিত্র তুলে ধরে। আপনার এমন কিছু পরীক্ষা এবং চিকিৎসার প্রয়োজন হতে পারে যা আপনার জন্য সমস্যা সৃষ্টি করবেনা। এর মধ্যে এমন ফলাফল থাকতে পারে যা বিপজ্জনক নয় (ক্যান্সারবিহীন) অথবা এমন ক্যান্সার যা আপনার ক্ষতি করবে না। এই অতিরিক্ত পরীক্ষা বা চিকিৎসা আপনাকে চিন্তিত করতে পারে, এবং এগুলির সাথে তাদের নিজস্ব ঝুঁকি এবং সম্ভাব্য ক্ষতিও জড়িত।
আমি যদি অংশ নিতে চাই, তাহলে কি আমি নিশ্চিতভাবে অংশগ্রহণ করতে পারব?
গবেষণা দল আপনার স্বাস্থ্য বিষয়ক নথিগুলির কিছু প্রাথমিক পরীক্ষা-নিরীক্ষা করবে, তবে সবসময় একটি সম্ভাবনা থাকবে যে আপনি হয়ত গবেষণায় অংশগ্রহণের জন্য উপযুক্ত নাও হতে পারেন।উদাহরণস্বরূপ, আপনি যদি গর্ভবতী হন বা বুকের দুধ পান করাচ্ছেন, তবে অনুগ্রহ করে গবেষণা দলকে জানান, কারণ আপনি অংশ নিতে পারবেন না কারণ এই গবেষণার জন্য আপনার কম মাত্রার সিটি স্ক্যান করানো যাবে না। গবেষক আপনার সঙ্গে এই বিষয়ে কথা বলবেন এবং আপনাকে গর্ভাবস্থা পরীক্ষায় সম্মতি দিতে বলতে পারেন।
আমি যদি আমার মন পরিবর্তন করি তাহলে কী হবে?
আপনি যেকোনও সময় এবং কোনও কারণ দর্শানো ছাড়াই এই সমস্ত গবেষণায় বা এর যে কোনও অংশ বিশেষে অংশগ্রহণ করা বন্ধ করতে পারেন। তবে, আপনি যদি বলতে চান, তাহলে আমরা কারণটি জানতে চাই, কারণ গবেষণার ফলাফল তৈরি করার সময় এটি সহায়ক হতে পারে। 
অংশগ্রহণ বন্ধ করার সিদ্ধান্ত নেওয়ার আগে, আপনার গবেষক দলের একজন সদস্যের সাথে কথা বলা উচিত। তারা আপনাকে পরামর্শ দিতে পারে এবং আপনার যেকোনো উদ্বেগের বিষয়ে মোকাবেলা করতে সক্ষম হতে পারেন। যদি আপনি যেকোনো সময় অংশগ্রহণ বন্ধ করার সিদ্ধান্ত নেন, তাহলে এটি আপনার প্রাপ্ত যত্নের মানকে প্রভাবিত করবে না।
যদি আপনি উভয় গবেষণা স্ক্যানের জন্য না আসার সিদ্ধান্ত নেন, তাহলে আপনার স্বাভাবিক চিকিৎসা অব্যাহত থাকবে, তবে আপনার বুকের এক্স-রে করানোর জন্য আপনাকে পুনরায় ব্যবস্থা করতে হবে। এটি পুনরায় ব্যবস্থা করার জন্য আপনাকে আপনার জিপির সাথে যোগাযোগ করতে হবে, কারণ আপনি যখন এই গবেষণায় অংশগ্রহণের জন্য সম্মতি দেবেন তখন আপনার মূল বুকের এক্স-রে-এর অনুরোধটি বাতিল করা হবে। বুকের এক্স-রে করানোটা সত্যিই গুরুত্বপূর্ণ, কারণ আপনার জিপি আপনার লক্ষণগুলি নিয়ে উদ্বিগ্ন ছিলেন এবং আপনাকে গবেষণায় অংশ নেওয়ার জন্য আমন্ত্রণ জানানো হয়েছিল কারণ এগুলি ফুসফুসের ক্যান্সারের সম্ভাব্য লক্ষণ । আপনার বুকের এক্স-রে এর জন্য পুনরায় বুক করতে আপনাকে মনে করিয়ে দিতে একটি চিঠি পাঠানো হবে। যদি আপনি উভয় স্ক্যান থেকে নিজেকে প্রত্যাহার করে নেন, তবুও আমরা আপনাকে প্রশ্নাবলী পাঠাব এবং আপনার মেডিকেল রেকর্ড থেকে তথ্য সংগ্রহ করব, যদি না আপনি আমাদের অন্যকিছু বলেন।
যদি আমি গবেষণার সময় নিজের সিদ্ধান্ত নেওয়ার ক্ষমতা হারিয়ে ফেলি?
যদি গবেষণা চলাকালীন আপনার ক্লিনিকাল কেয়ার টিম নির্ধারণ করে যে আপনি স্থায়ীভাবে আপনার নিজের সিদ্ধান্ত নেওয়ার ক্ষমতা হারিয়ে ফেলেছেন, তবে সেই সময় পর্যন্ত সংগৃহীত যে কোনও তথ্য ফাইলে থাকবে এবং বিশ্লেষণে অন্তর্ভুক্ত করা হবে। এখান থেকে আমরা কোনো নতুন তথ্য সংগ্রহ করব না। যদি আপনি ইতিমধ্যেই আপনার স্ক্যানগুলি সম্পন্ন করে থাকেন, তাহলে ক্লিনিকাল পর্যালোচনার ফলাফলটি বিশ্লেষণে অন্তর্ভুক্ত করা হবে। 
যদি ভুল হয়ে যায়, তবে কী হবে?
এই গবেষণার সময় সব ধরণের পরিচর্যা করা হবে।  তবে, পরিচালনা সংস্থার (লিডস বিশ্ববিদ্যালয়) কারণে যদি আপনি আহত হন, তাহলে সম্ভাব্য ক্ষতিপূরণ পাওয়া যেতে পারে এবং আপনাকে আপনার সংশ্লিষ্ট আইনি খরচ বহন করতে হতে পারে। আপনার চিকিৎসার জন্য আপনার হাসপাতালের দায়িত্ব হলো আপনি গবেষণায় অংশগ্রহণ করতে রাজি হোন বা না হোন, আপনার যত্ন নেওয়া এবং লিডস বিশ্ববিদ্যালয় আপনার হাসপাতালের কর্মীদের অবহেলার জন্য কোনও দায় স্বীকার করবে না। এনএইচএস সংস্থাগুলিতে গবেষণা পরিচালনার ফলে উদ্ভূত যেকোনো ক্ষতি এনএইচএস ক্ষতিপূরণ প্রকল্পের আওতায় আসবে।  আপনার চিকিৎসার যে কোনও দিক সম্পর্কে যদি আপনি অভিযোগ করতে চান, তাহলে প্রথমেই আপনার গবেষণা ডাক্তারের সাথে যোগাযোগ করুন। যে কোনও দাবি যুক্তরাজ্যের আইন সাপেক্ষে হবে এবং অবশ্যই যুক্তরাজ্যে আনা হবে।
যদি আপনার ব্যক্তিগত চিকিৎসা বীমা থাকে, তাহলে আপনার বীমা প্রদানকারীকে জানানো উচিত যে আপনি গবেষণায় অংশগ্রহণ করছেন। এটি আপনার নীতির উপর প্রভাব ফেললে তারা আপনাকে জানাবে।
আমার তথ্য কিভাবে ব্যবহার করা হবে?
লিডস বিশ্ববিদ্যালয়ের ক্লিনিক্যাল ট্রায়ালস রিসার্চ ইউনিট (https://ctru.leeds.ac.uk/) এই গবেষণা প্রকল্পের জন্য আপনার এবং আপনার মেডিকেল রেকর্ড থেকে তথ্য ব্যবহার করবে। 
এই তথ্যে  অন্তর্ভুক্ত থাকবে আপনার 
· আদ্যক্ষর/পদবি
· এনএইচএস/সিএইচআই (কমিউনিটি হেলথ ইনডেক্স) নম্বর (শুধুমাত্র স্কটল্যান্ডের জন্য প্রাসঙ্গিক)
· নাম এবং জন্ম তারিখ
· যোগাযোগের বিবরণ (ঠিকানা, টেলিফোন নম্বর, ইমেল ঠিকানা) – যদি আপনি আমাদের কাছ থেকে কোনও টেক্সট বা ইমেল পান, তাহলে তাতে প্রেরকের আইডি হিসেবে MEDLEY লেখা থাকবে।

লোকেরা এই তথ্যটি গবেষণা করতে বা গবেষণাটি সঠিকভাবে করা হচ্ছে কিনা তা নিশ্চিত করার জন্য আপনার রেকর্ডগুলি পরীক্ষা করতে ব্যবহার করবে। যাদের আপনার পরিচয় জানার প্রয়োজন নেই তারা আপনার নাম বা যোগাযোগের বিবরণ দেখতে পারবেন না।  আপনার তথ্যর পরিবর্তে একটি কোড নম্বর থাকবে। 
লিডস বিশ্ববিদ্যালয় এই গবেষণার পৃষ্ঠপোষক এবং আপনার তথ্য দেখাশোনা করার জন্য দায়বদ্ধ। আমরা আপনার সম্পর্কে সমস্ত তথ্য নিরাপদ এবং সুরক্ষিত রাখবঃ
· আপনার হাসপাতালের গবেষণা দল গবেষণার জন্য প্রয়োজনীয় বেশিরভাগ তথ্য সরাসরি লিডস বিশ্ববিদ্যালয়ের সুরক্ষিত গবেষণা ডাটাবেজে প্রবেশ করাবে। তারা ডাকযোগেও কিছু তথ্য পাঠাতে পারে। 
· কখনও কখনও আমরা আপনার সম্পর্কে ইমেলের মাধ্যমেও তথ্য পাব। ইমেলগুলিতে কখনই আপনার নাম থাকবে না, শুধুমাত্র আপনার গবেষণার আইডেন্টিফিকেশন নম্বর এবং কখনও কখনও আপনার নামের আদ্যক্ষর এবং জন্ম তারিখ থাকবে। 
· পরিশেষে, কিছু বিশেষভাবে সংবেদনশীল নথিপত্র একটি 'সুরক্ষিত ফাইল স্থানান্তর'-এর মাধ্যমে আমাদের কাছে পাঠানো হবে। এর মানে হলো ইন্টারনেটের মাধ্যমে তথ্য খুব নিরাপদ উপায়ে পাঠানো হয়। এতে আপনার সম্পূর্ণ সম্মতিপত্র অন্তর্ভুক্ত থাকবে, যাতে আমরা নিশ্চিত হতে পারব যে আপনি গবেষণায় অংশ নিতে রাজি হয়েছেন।
· আমাদের ডাটাবেজ বা অন্যান্য ইলেকট্রনিক স্টোরেজ লোকেশনে সংরক্ষিত তথ্য খুব নিরাপদে এমনভাবে রাখা হয়, যাতে কোনও অননুমোদিত ব্যক্তির পক্ষে এটি অ্যাক্সেস করা খুব কঠিন হয়ে পড়ে।
অন্যান্য গবেষণা প্রকল্পের জন্য আমরা যুক্তরাজ্যের বাইরে আপনার সম্পর্কে তথ্য শেয়ার করতে পারি। যদি এমনটি ঘটে, তাহলে আমরা কেবল প্রয়োজনীয় তথ্যই শেয়ার করব। আমরা নিশ্চিত করব যে সম্ভব হলে শেয়ার করা তথ্য থেকেও আপনাকে শনাক্ত করা যাবে না। যদি আপনার তথ্য যুক্তরাজ্যের বাইরে শেয়ার করা হয়, তাহলে তা শুধুমাত্র স্বীকৃত গবেষণা সংস্থার সাথেই করা হবে। 
আপনার তথ্য সুরক্ষিত রয়েছে তা আমরা নিশ্চিত করব।যুক্তরাজ্যের বাইরে যারা আপনার তথ্য অ্যাক্সেস করবে তাদেরকে আমরা অবশ্যই  যা বলব তাই করতে হবে যাতে আপনার তথ্য যুক্তরাজ্যের আইনের মতো একই স্তরের সুরক্ষা পায়। আমরা নিম্নলিখিতভাবে নিশ্চিত করব যে আপনার তথ্য যুক্তরাজ্যের বাইরেও নিরাপদ;
· যুক্তরাজ্যের বাইরে যারা আপনার তথ্য অ্যাক্সেস করবে, তাদের সাথে আমাদের লিখিত চুক্তিতে যা বলা আছে তা ছাড়া অন্য কোনও উদ্দেশ্যে আমরা এটি ব্যবহার করার অনুমতি দিই না।
· আমাদের অন্যান্য সংস্থাগুলিরও আপনার তথ্য সুরক্ষার জন্য যথাযথ সুরক্ষা ব্যবস্থা থাকা দরকার যা আমাদের তথ্য সুরক্ষা এবং গোপনীয়তার বাধ্যবাধকতার সাথে সামঞ্জস্যপূর্ণ। এর মধ্যে রয়েছে দুর্ঘটনাজনিত ক্ষতি এবং অননুমোদিত অ্যাক্সেস, ব্যবহার, পরিবর্তন বা শেয়ার করা থেকে আপনার তথ্য সুরক্ষার জন্য যথাযথ ব্যবস্থা গ্রহণ করা।
· যেকোনো সন্দেহজনক ব্যক্তিগত তথ্য লঙ্ঘনের ঘটনা মোকাবেলা করার জন্য আমাদের কাছে ব্যবস্থা রয়েছে।  আপনার ব্যক্তিগত তথ্যের কোনও লঙ্ঘন হলে আমরা আপনাকে এবং উপযুক্ত নিয়ন্ত্রকদের জানাবো, যা আমাদের আইনত বাধ্যতামূলকভাবে জানাতে হবে। যুক্তরাজ্যের লঙ্ঘন রিপোর্টিং নিয়ম সম্পর্কে আরও তথ্যের জন্য তথ্য কমিশনার কার্যালয়ের অফিস (ICO) ওয়েবসাইট দেখুন।

গবেষণা শেষ করার পরে, আমরা ফলাফল পরীক্ষা করার জন্য কিছু তথ্য সংরক্ষণ করব। আমরা আমাদের প্রতিবেদনগুলি এমনভাবে লিখব যাতে কেউ বুঝতে না পারে যে আপনি গবেষণায় অংশ নিয়েছিলেন। আমরা আপনার উপর করা গবেষণার তথ্য আইন এবং গবেষণা সম্পর্কিত অন্যান্য নিয়ম অনুসারে প্রয়োজনীয় ন্যূনতম সময়ের জন্য সংরক্ষিত রাখব। এতে বলা হয়েছে যে গবেষণা শেষ হওয়ার পরে কিছু সময়ের জন্য ফলাফলগুলি পরীক্ষা করা অবশ্যই সম্ভব। এর অর্থ হলো গবেষণা শেষ হওয়ার কমপক্ষে X বছর পর্যন্ত আমাদেরকে আপনার শনাক্তযোগ্য তথ্য সংরক্ষণ করতে হবে। এরপর গবেষণার তথ্য নিরাপদে সংরক্ষণ [আর্কাইভ] করা হবে অথবা নষ্ট করে ফেলা হবে।  
আপনার জিপি এবং আপনার স্বাস্থ্যসেবার সাথে জড়িত অন্যান্য ডাক্তারদের এই গবেষণায় আপনার অংশগ্রহণ সম্পর্কে অবহিত করা হবে। কারণ ভবিষ্যতে যখন তারা আপনার কোনও চিকিৎসা করবে, তখন তাদের জানার প্রয়োজন হতে পারে যে আপনি অংশগ্রহণ করেছিলেন।
আপনার প্রশ্নাবলীর প্রতিক্রিয়া এবং আপনার সম্পর্কে কিছু তথ্য, এবং আপনার পরীক্ষা ও চিকিৎসা, এক্সেটার বিশ্ববিদ্যালয়ের গবেষণা দলের সদস্যদের সাথে শেয়ার করা হবে। আপনাকে ব্যক্তিগতভাবে শনাক্ত করা হবে না। এটা হলো বুকের এক্স-রে-এর পরিবর্তে কম মাত্রার [লো-ডোজ] সিটি স্ক্যান করা এনএইচএস-এর জন্য ভাল সাশ্রয়ী হতে পারে কিনা তা খুঁজে দেখতে তাদের সাহায্য করার জন্য।
আপনি যদি ই-সম্মতি বেছে নেন:
যদি আপনি ইলেকট্রনিকভাবে (টেলিফোন বা ভিডিও কলের সময় ইলেকট্রনিক ফর্ম ব্যবহার করে) আপনার সম্মতি দিয়ে থাকেন, তাহলে আমরা আপনার ইমেল ঠিকানা, জন্ম তারিখ এবং আদ্যক্ষরগুলি ই-কনসেন্ট সিস্টেমে প্রবেশ করানোর অনুমতি চাইব। এই তথ্য হাসপাতালের গবেষণা দল এবং সিটিআরইউ, লিডস বিশ্ববিদ্যালয়ের কর্মীরা দেখতে পাবে। আপনি যদি আপনার বিবরণগুলি ইকনসেন্ট সিস্টেমে যুক্ত করতে সম্মত হন কিন্তু তারপরে আপনি গবেষণায় অংশ না নেওয়ার সিদ্ধান্ত নেন, তাহলে আপনার বিবরণগুলি ৩০ দিনের মধ্যে মুছে ফেলা হবে এবং নিরাপদে ধ্বংস করা হবে।
আমার তথ্য কীভাবে ব্যবহার করা হবে সে সম্পর্কে আমার পছন্দগুলি কী কী?
· আপনি যেকোনো সময়, কোনও কারণ প্রদর্শন ছাড়াই এই গবেষণায় অংশ নেওয়া বন্ধ করতে পারেন, তবে আপনার সম্পর্কে আমাদের কাছে ইতিমধ্যে থাকা তথ্য আমরা সংরক্ষণ করব। 
· যদি আপনি গবেষণায় অংশগ্রহণ করা বন্ধ করে দেন, তাহলে গবেষণার ফলাফল যথোপযুক্ত কিনা তা নিশ্চিত করতে আমরা আপনার NHS রেকর্ড/হাসপাতাল/আপনার জিপি থেকে আপনার স্বাস্থ্য সম্পর্কে তথ্য সংগ্রহ চালিয়ে যেতে চাইব। আপনি যদি এটি না চান, তাহলে আমাদের বলুন এবং আমরা বন্ধ করে দেব।
· গবেষণার উদ্দেশ্যে আপনার সম্পর্কে আমাদের কাছে থাকা তথ্যের অপসারণ, পরিবর্তন বা মুছে ফেলার জন্য আমাদেরকে অনুরোধ করার অধিকার আপনার আছে।  আপনার তথ্য ব্যবহার করে গবেষণাটি সম্পন্ন করতে না পারলে আমরা সবসময় এমনটি করতে সক্ষম নাও হতে পারি। যদি এমনটি হয়, তাহলে আমরা আপনাকে বলব যে কেন আমরা এটি করতে পারি না। 
· আপনি যদি এই গবেষণায় অংশগ্রহণ করতে সম্মত হন, তাহলে এই গবেষণায় সংরক্ষিত আপনার তথ্য ব্যবহার করে ভবিষ্যতের গবেষণায় অংশগ্রহণ করার বিকল্প আপনার থাকবে। 

আমার তথ্য কীভাবে ব্যবহার করা হয়, সে সম্পর্কে আমি কোথায় আরও বেশী জানতে পারবো?
আমরা কীভাবে আপনার তথ্য ব্যবহার করি, সে সম্পর্কে নিম্নোলিখিত উপায়ে আপনি আরও বেশী জানতে পারবেনঃ 
· আমাদের লিফলেট https://ctru.leeds.ac.uk/medley/(যদি আপনি এই অনলাইন সংস্করণটিতে ঢুকতে/যেতে না পারেন তবে অনুগ্রহ করে এর একটি মুদ্রিত অনুলিপির জন্য অনুরোধ করুন।)
· গবেষণা দলের একজনকে জিজ্ঞাসা করে জানতে পারেন
· medley@leeds.ac.uk তে একটি ইমেল পাঠিয়ে 
· আমাদেরকে +44 (0)113 343 7641 নম্বরে কল করে
· লিডস বিশ্ববিদ্যালয়ের তথ্য সুরক্ষা অফিসারের সাথে হয় DPO@leeds.ac.uk তে ইমেলের মাধ্যমে যোগাযোগ করে বা তাদের + 44 (0) 113.343.7641 নম্বরে কল করে
এই গবেষণার ফলাফলগুলি কী করা হবে?
গবেষণাটি সম্পন্ন হলে, ফলাফল একটি মেডিকেল জার্নালে প্রকাশিত হবে। আমরা নিশ্চিত করব যে আপনার গবেষণার ফলাফল জানার সুযোগ রয়েছে। যদি আপনি শেষ হওয়ার আগে অংশগ্রহণ করা বন্ধ করে দেন, তাহলেও আপনি গবেষণার ফলাফলের একটি কপি পেতে পারবেন। ফলাফলে কোনও অংশগ্রহণকারীকে পৃথকভাবে চিহ্নিত করা হবে না। এই ধরণের গবেষণা সম্পন্ন হতে বছরের পর বছর সময় লাগতে পারে। ফলাফল সম্পূর্ণ হতেও কয়েক বছর সময় লাগতে পারে। আপনি আমাদের অগ্রগতির খবর রাখতে পারবেন এবং আমাদের ওয়েবসাইটে গবেষণার ফলাফল জানতে পারবেন  https://ctru.leeds.ac.uk/medley/ ।
কিভাবে আমাদের সাথে যোগাযোগ করবেন
এই গবেষণা সম্পর্কে আপনার যদি কোনও প্রশ্ন থাকে, তাহলে অনুগ্রহ করে গবেষণা দলের সাথে এখানে কথা বলুন 
<<PI লিখুন, নার্সের নাম লিখুন >>
<< সাইটের জন্য যোগাযোগের বিবরণ>>
আপনি যদি ক্লিনিকাল গবেষণা সম্পর্কে আরও তথ্য চান, তাহলে ইউকে ক্লিনিকাল রিসার্চ কোলাবোরেশন (যুক্তরাজ্যে ক্লিনিকাল গবেষণায় একসাথে কাজ করা সংস্থাগুলির একটি অংশীদারিত্ব) মানুষকে গবেষণা সম্পর্কে আরও জানতে সহায়তা করার জন্য বিভিন্ন মাধ্যম প্রকাশ করেছে। UKCRC-এর সাথে যোগাযোগ করুন: টেলিফোন: 0207 395 2271; ইমেইল: info@ukcrc.org; ওয়েবসাইট www.ukcrc.org। MEDLEY গবেষণা সম্পর্কে আরও তথ্য় পাওয়া যাবে  https://ctru.leeds.ac.uk/medley/ 

